Document ID: /roh_data/filtered/fineweb-2-filterrobots_roh.jsonl.gz/24214

Represchentants da la branscha han crititgà la participaziun da la SRG SSR da l'entschatta ennà. L'allianza pericliteschia la diversitad da medias en Svizra.
Er la dretgira federala ha taxà quella sco problematica.
Tractativas duran anc
Ringier ha orientà davart questas tractativas a chaschun da lur conferenza da bilantscha a las medias a Turitg. Las tractativas sajan da cuntin. La SRG SSR tegna actualmain 33,3%. Anc adina saja la mira da pudair gudagnar ulteriurs partenaris per Admeira per uschia rinforzar il martgà da medias en Svizra. Cun l'allianza vulan Ringier, la Swisscom e la SRG reussir meglier envers ils gronds da l'internet sco Google, Facebook e Youtube.
Era Tamedia ha interess
Mez mars ha il Tribunal federal confermà la sentenzia da l'instanza antecessura: Ils recurrents pon proceder legalmain cunter Admeira. Tar las medias che han purtà plant tutgan Tamedia ed AZ Medien. Sco il schef da concern da Tamedia, Christoph Tonini, ha ditg, sajan els interessads da cumprar cumparts d'Admeira.
RR novitads 12:00